CELEX: 32016R0683
Language: hr
Date: 2016-05-02 00:00:00
Title: Uredba Komisije (EU) 2016/683 оd 2. svibnja 2016. o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe propionske kiseline – propionata (E 280 – 283) u tortiljama (Tekst značajan za EGP)

3.5.2016   
            
            
               HR
            
            
               Službeni list Europske unije
            
            
               L 117/28
            
         UREDBA KOMISIJE (EU) 2016/683
   оd 2. svibnja 2016.
   o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe propionske kiseline – propionata (E 280 – 283) u tortiljama
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3.,
   budući da:
   
               (1)
            
            
               U Prilogu II. Uredbi (EZ) br. 1333/2008 utvrđen je popis prehrambenih aditiva Unije odobrenih za uporabu u hrani te uvjeti njihove uporabe.
            
         
               (2)
            
            
               Popis prehrambenih aditiva Unije može se ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 Europskog parlamenta i Vijeća (2) na poticaj Komisije ili na temelju podnesenog zahtjeva.
            
         
               (3)
            
            
               Dana 14. srpnja 2015. podnesen je zahtjev za proširenje uporabe kalcijeva propionata (E 282) kao konzervansa za produljenje roka trajanja tortilja. Zahtjev je stavljen na raspolaganje državama članicama u skladu s člankom 4. Uredbe (EZ) br. 1331/2008.
            
         
               (4)
            
            
               Uporaba propionske kiseline – propionata potrebna je za produljenje roka trajanja tortilja jer se taj proizvod vrlo brzo kvari zbog visokog udjela vlage i sastava osjetljivog na rast mikroba.
            
         
               (5)
            
            
               Propionska kiselina – propionati uvelike se upotrebljavaju za sprečavanje rasta plijesni u dizanim pekarskim proizvodima zbog minimalnog učinka na kvasac i na miris i okus konačnog proizvoda.
            
         
               (6)
            
            
               Europska agencija za sigurnost hrane („Agencija”) u svojem mišljenju o ponovnoj ocjeni propionske kiseline (E 280), natrijeva propionata (E 281), kalcijeva propionata (E 282) i kalijeva propionata (E 283) kao prehrambenih aditiva (3) zaključila je da najviše koncentracije tih tvari u okviru trenutačno odobrenih uporaba i razina uporabe tih tvari kao prehrambenih aditiva ne bi trebale predstavljati sigurnosni rizik. Odobrenje uporabe propionata u tortiljama proširenje je uporabe koje ne bi trebalo predstavljati dodatan rizik budući da je procjena izloženosti koju je provela Agencija obuhvaćala kategoriju hrane 07.1. „Kruh i žemlje”.
            
         
               (7)
            
            
               U skladu s člankom 3. stavkom 2. Uredbe (EZ) br. 1331/2008 Komisija je dužna zatražiti mišljenje Agencije kako bi ažurirala popis prehrambenih aditiva Unije iz Priloga II. Uredbi (EZ) br. 1333/2008, osim ako nije vjerojatno da će predmetno ažuriranje imati utjecaj na zdravlje ljudi. Budući da se proširenje uporabe propionske kiseline – propionata (E 280 – 283) kao konzervansa u tortiljama smatra ažuriranjem tog popisa za koje nije vjerojatno da će imati utjecaj na zdravlje ljudi, nije potrebno zatražiti mišljenje Agencije.
            
         
               (8)
            
            
               Prilog II. Uredbi (EZ) br. 1333/2008 stoga bi trebalo na odgovarajući način izmijeniti.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 1333/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. svibnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 31.12.2008., str. 16.
   
   
      (2)  Uredba (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (SL L 354, 31.12.2008., str. 1.).
   
      (3)  EFSA Journal 2014.; 12(7): 3779.
   
      PRILOG
      U dijelu E Priloga II. Uredbi (EZ) br. 1333/2008 u kategoriji hrane 07.1. „Kruh i žemlje” unosi za propionsku kiselinu – propionate zamjenjuju se sljedećim:
      
         
                      
                  
                  
                     „E 280–283
                  
                  
                     Propionska kiselina – propionati
                  
                  
                     3 000 
                  
                  
                     (1) (6)
                  
                  
                     samo pretpakirani narezani kruh i raženi kruh
                  
               
                     E 280–283
                  
                  
                     Propionska kiselina – propionati
                  
                  
                     2 000 
                  
                  
                     (1) (6)
                  
                  
                     samo kruh sa smanjenom energetskom vrijednosti; polupečeni pretpakirani kruh; pretpakirane žemlje, tortilje i pitta-kruh; pretpakirani pølsebrød, boller i dansk flutes
                     
                  
               
                     E 280–283
                  
                  
                     Propionska kiselina – propionati
                  
                  
                     1 000 
                  
                  
                     (1) (6)
                  
                  
                     samo pretpakirani kruh”